CELEX: 31980R3135
Language: el
Date: 1980-12-01 00:00:00
Title: Κανονισμός (EOK) αριθ. 3135/80 της Επιτροπής της 1ης Δεκεμβρίου 1980 περί των λεπτομερειών εκτελέσεως των αποφάσεων συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα «Προσανατολισμού», για ειδικά προγράμματα που αφορούν συλλογικά αρδευτικά έργα στο Mezzogiorno

Avis juridique important

|

31980R3135

Κανονισμός (EOK) αριθ. 3135/80 της Επιτροπής της 1ης Δεκεμβρίου 1980 περί των λεπτομερειών εκτελέσεως των αποφάσεων συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα «Προσανατολισμού», για ειδικά προγράμματα που αφορούν συλλογικά αρδευτικά έργα στο Mezzogiorno  

Επίσημη Εφημερίδα αριθ. L 329 της 05/12/1980 σ. 0010 - 0018 Ελληνική ειδική έκδοση: Κεφάλαιο 03 τόμος 31 σ. 0255  Ισπανική ειδική έκδοση: Κεφάλαιο 03 τόμος 19 σ. 0250  Πορτογαλική ειδική έκδοση : Κεφάλαιο 03 τόμος 19 σ. 0250 

ΚΑΝΟΝΙΣΜΟΣ (ΕΟΚ) αριθ. 3135/80 ΤΗΣ ΕΠΙΤΡΟΠΗΣ της 1ης Δεκεμβρίου 1980 περί των λεπτομερειών εκτελέσεως των αποφάσεων συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα "προσανατολισμού", για ειδικά προγράμματα που  αφορούν συλλογικά αρδευτικά έργα στο MezzogiornoΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1362/78 του Συμβουλίου της 19ης Ιουνίου 1978 περί του προγράμματος επιταχύνσεως και καθοδηγήσεως των συλλογικών αρδευτικών έργων στο Mezzogiorno(1), και ιδίως τα άρθρα 12 παράγραφος 3 και 13 παράγραφος 3,  Εκτιμώντας:  ότι τα δικαιολογητικά σχετικά με τα ειδικά προγράμματα που τυγχάνουν της συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων διαβιβάζονται από μία αρχή ή οργανισμό που ορίζεται από το Κράτος Μέλος ενδεχομένως δια μέσου αυτού του  Κράτους Μέλους- ότι, για την εξασφάλιση αποτελεσματικού ελέγχου της πραγματοποιήσεως των ειδικών αυτών προγραμμάτων, πρέπει να ορισθεί επακριβώς ο ρόλος της αρχής αυτής, το είδος των δικαιολογητικών που συντάσσονται σύμφωνα με τις κανονιστικές ή  νομοθετικές διατάξεις του ενδιαφερομένου Κράτους Μέλους ή με τα μέτρα που λαμβάνονται από την αρχή ή τον προαναφερόμενο οργανισμό καθώς και τα μέσα ελέγχου που ισχύουν σε κάθε Κράτος Μέλος- ότι η Επιτροπή πρέπει να ενημερώνεται ότι η πραγματοποίηση των  ειδικών προγραμμάτων διεξάγεται υπό τους όρους και εντός των προθεσμιών που προβλέπονται από τις αποφάσεις- ότι, για την πληρωμή των προκαταβολών της συνδρομής ή ενός τμήματος αυτής, πρέπει να καθορισθούν τα έγγραφα που θα υποβληθούν από την αρχή ή τον μεσολαβούντα οργανισμό στην Επιτροπή ώστε να καθίσταται δυνατή η διαπίστωση ότι πληρούνται όλοι οι όροι για  την πληρωμή, και ότι αυτά τα έγγραφα πρέπει να περιέχουν στοιχεία πλήρη που υποβάλλονται με ταυτόσημο τύπο ώστε να διευκολύνεται η σύντομη μελέτη και η ομοιόμορφη μεταχείριση των αιτήσεων πληρωμής- ότι, αν τα έγγραφα που παρέχονται κανονικά από την αρχή ή τον οργανισμό δεν φαίνονται επαρκή στην Επιτροπή, ή το περιεχόμενό τους φαίνεται ότι δεν είναι πλήρες ως προς την εξακρίβωση των χρηματοδοτικών όρων ή άλλων που τίθενται στα ειδικά προγράμματα,  αυτή δύναται να ζητήσει από τη μεσολαβούσα αρχή την υποβολή δικαιολογητικών ή συμπληρωματικών εγγράφων- ότι πρέπει να προβλεφθεί, σε περίπτωση επιτοπίου ελέγχου, συνεργασία μεταξύ της Επιτροπής και του ενδιαφερομένου Κράτους Μέλους, ώστε να εξασφαλίζεται πλήρης αποτελεσματικότητα- ότι δεν πρέπει να αρχίσει η διαδικασία της αναβολής μειώσεως ή καταργήσεως της συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων χωρίς να έχει προηγουμένως ερωτηθεί το ενδιαφερόμενο Κράτος Μέλος που δύναται να λάβει θέση και χωρίς  να έχει δοθεί η δυνατότητα στον υπεύθυνο οργανισμό να υποβάλει τις παρατηρήσεις του- ότι, επειδή η επιχορήγηση του Ευρωπαϊκού Γεωργικού Ταμείου Προσανατολισμού και Εγγυήσεων καταβλήθηκε στον υπεύθυνο οργανισμό για την εκτέλεση του προγράμματος, δια μέσου οργανισμού που ορίζεται από το Κράτος Μέλος, πρέπει να καθορισθούν τα έγγραφα που  αυτός ο δεύτερος οργανισμός οφείλει να διαβιβάσει στην Επιτροπή- ότι τα μέτρα που προβλέπονται στον παρόντα κανονισμό είναι σύμφωνα με την εκφρασθείσα γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   I. Ρόλος της αρχής ή του οργανισμού που αναλαμβάνει να διαβιβάζει τα δικαιολογητικά   Άρθρο 1  1. Η αρχή ή ο οργανισμός που αναλαμβάνει να διαβιβάζει τα δικαιολογητικά κατά την έννοια του άρθρου 13 παράγραφος 2 του κανονισμού (ΕΟΚ) αριθ. 1362/78, αποστέλλει στην Επιτροπή, εντός των δύο μηνών από της ενάρξεως ισχύος του παρόντος  κανονισμού, περιγραφική κατάσταση των δικαιολογητικών που έχει προβλέψει να ζητήσει. Κάθε τροποποίηση που επιφέρεται στην περιγραφική κατάσταση ανακοινώνεται στην Επιτροπή εντός προθεσμίας δύο μηνών από της αποδοχής της τροποποιήσεως αυτής.  Ως δικαιολογητικά, νοούνται όλα τα έγγραφα που συντάσσονται είτε σύμφωνα με τις νομοθετικές ή κανονιστικές διατάξεις του ενδιαφερομένου Κράτους Μέλους, είτε σύμφωνα με τα μέτρα που λαμβάνονται από την αρχή ή τον προαναφερόμενο οργανισμό, ικανά να  αποδείξουν ότι πληρούνται οι χρηματικοί όροι ή άλλοι όροι που τίθενται για κάθε σχέδιο.  Η ανωτέρω αναφερομένη περιγραφική κατάσταση περιέχει:  - τον καθορισμό των δικαιολογητικών καθώς και μνεία των διατάξεων ή των μέτρων βάσει των οποίων συντάσσονται,  - σύντομη περιγραφή του περιεχομένου αυτών των εγγράφων.  2. Η αρχή ή ο οργανισμός αποστέλλει επίσης στην Επιτροπή εντός της καθοριζομένης στην παράγραφο 1 του παρόντος άρθρου προθεσμίας, λεπτομερή περιγραφή των μεθόδων ελέγχου που χρησιμοποιούνται και επί των οποίων στηρίζεται για τη σύνταξη του  πιστοποιητικού που αναφέρεται στο άρθρο 3.  3. Η Επιτροπή δύναται να καλεί τα Κράτη Μέλη να συμπληρώνουν την περιγραφική κατάσταση με άλλα δικαιολογητικά που κρίνει αναγκαία για τον έλεγχο της εγκρίσεως των δαπανών που αναγράφονται στις αιτήσεις πληρωμής- για τον ίδιο σκοπό, δύναται επίσης να  καλεί τα Κράτη Μέλη να εντείνουν τους ελέγχους τους.   Άρθρο 2  Μετά τη λήξη προθεσμίας δώδεκα μηνών από της κοινοποιήσεως της αποφάσεως περί παροχής συνδρομής, η αρχή ή ο οργανισμός διαβιβάζει στην Επιτροπή Έγγραφο που περιγράφει το στάδιο προωθήσεως των ειδικών προγραμμάτων για τα οποία δεν είχε υποβληθεί  καμία αίτηση πληρωμής ούτε η δεύτερη αίτηση προκαταβολής. Όταν, εν αντιθέσει προς τις πληροφορίες που περιέχονται στην αίτηση συνδρομής και που επαναλαμβάνονται στην απόφαση, δεν έχουν αρχίσει κατά τη λήξη αυτής της προθεσμίας των δώδεκα μηνών οι  εργασίες ή οι ενέργειες, η αρχή ή ο οργανισμός καθορίζει τις αιτίες- σε δεδομένη περίπτωση, διαβιβάζει στην Επιτροπή επαρκείς εγγυήσεις που παρέχονται από τους υπεύθυνους οργανισμούς, για να αποδείξει ότι θα αρχίσει η πραγματοποίηση του προγράμματος στο  προσεχές μέλλον.  Ελλείψει δυνατότητος παρουσιάσεως τέτοιων εγγυήσεων ή αν η Επιτροπή δεν κρίνει επαρκείς τις εγγυήσεις, ο υπεύθυνος οργανισμός υποχρεούται να αποδώσει την εισπραχθείσα προκαταβολή. Αν η εισπραχθείσα πρώτη προκαταβολή έχει ήδη αποτελέσει το αντικείμενο  των αποδείξεων που παρέχονται σύμφωνα με τις διατάξεις του άρθρου 3 παράγραφος 1 του παρόντος κανονισμού, αυτό το έγγραφο δεν είναι απαραίτητο να διαβιβάζεται.   Άρθρο 3  1. Τρεις μήνες το νωρίτερο προ της πραγματικής ενάρξεως των εργασιών του πρώτου ετησίου μέρους, η αρχή ή ο μεσολαβών οργανισμός δύναται να διαβιβάζει στην Επιτροπή αίτηση προκαταβολής που επιτρέπει τη διαπίστωση ότι οι όροι για την καταβολή  πληρούνται.  Αυτή η αίτηση προκαταβολής που υποβάλλεται σε δύο αντίτυπα έχει τη μορφή του πιστοποιητικού που αναφέρεται στο υπόδειγμα I του παραρτήματος 1 του παρόντος κανονισμού.  Έξι μήνες μετά την καταβολή αυτής της προκαταβολής, ο υπεύθυνος οργανισμός πρέπει να αποδείξει στην Επιτροπή ότι το ποσοστό προόδου των εργασιών φθάνει τουλάχιστον το 6,5% του πρώτου ετησίου μέρους πολλαπλασιαζόμενο με τον αριθμό των μηνών που  παρενεβλήθησαν από την ημερομηνία ενάρξεως των εργασιών η οποία καθορίζεται στην αίτηση προκαταβολής.  Ελλείψει δυνατότητος προσκομίσεως αυτών των αποδείξεων, ο υπεύθυνος οργανισμός υποχρεούται να αποδώσει την εισπραχθείσα προκαταβολή.  Η διαβίβαση αυτών των αποδείξεων αναστέλλει την υποχρέωση διαβιβάσεως του εγγράφου που προβλέπεται στο άρθρο 2.  2. Οι αιτήσεις προκαταβολών που αναφέρονται σε άλλα ετήσια μέρη εργασιών δύνανται να υποβάλλονται εφ' όσον οι εργασίες του προηγουμένου μέρους έχουν φθάσει τουλάχιστον το 80% των προβλέψεων και έχουν περατωθεί τα πιθανά προηγούμενα μέρη.  Οι αιτήσεις προκαταβολής που υποβάλλονται σε δύο αντίτυπα περιέχουν το πιστοποιητικό και τις αποδείξεις που αναφέρονται στο υπόδειγμα 2 του παραρτήματος I.  3. Το αργότερο τρεις μήνες μετά το προβλεπόμενο πέρας ενός ετησίου μέρους εργασιών για το οποίο έχει εισπραχθεί προκαταβολή, η αρχή πρέπει να διαβιβάζει αίτηση διακανονισμού της συνδρομής που χορηγείται για το μέρος αυτό.  Αυτή η αίτηση που υποβάλλεται σε δύο αντίτυπα περιέχει το πιστοποιητικό και τις αποδείξεις που αναφέρονται στο παράρτημα II.  Ελλείψει δυνατότητος υποβολής αυτής της αιτήσεως, ο υπεύθυνος οργανισμός υποχρεούται να αποδώσει την εισπραχθείσα προκαταβολή.  4. Εφ' όσον δεν έχει εισπραχθεί προκαταβολή, η αρχή δύναται να διαβιβάζει αιτήσεις πληρωμής εντός του έτους που έπεται της περατώσεως ενός ετησίου μέρους εργασιών.  Αυτές οι αιτήσεις, που υποβάλλονται σε δύο αντίτυπα, περιέχουν το πιστοποιητικό και τις αποδείξεις που αναφέρονται στο παράρτημα II.   Άρθρο 4  Για τη διενέργεια αποτελεσματικού ελέγχου της εκτελέσεως του ειδικού προγράμματος, η αρχή ή ο οργανισμός διαβιβάζει στην Επιτροπή, στην αίτησή του και εντός προθεσμίας που είναι δυνατόν να ορίζει, κάθε δικαιολογητικό ή το ακριβές επικυρωμένο  αντίγραφο που προβλέπεται στο άρθρο 1 ή κάθε άλλο έγγραφο ικανό να αποδείξει ότι πληρούνται οι χρηματοδοτικοί ή άλλοι όροι που τίθενται για κάθε σχέδιο.   Άρθρο 5  Αν η Επιτροπή κρίνει απαραίτητη την πραγματοποίηση επιτοπίου ελέγχου, ειδοποιεί περί αυτού προηγουμένως το Κράτος Μέλος επί του εδάφους του οποίου σκοπεύει να πραγματοποιήσει τον έλεγχο και το καλεί να συμμετέχει σ' αυτόν- τα Κράτη Μέλη  λαμβάνουν τα απαραίτητα μέτρα για την αύξηση της αποτελεσματικότητος αυτών των ελέγχων.   Άρθρο 6  Προς της ενάρξεως της διαδικασίας αναβολής, μειώσεως ή καταργήσεως της συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων που προβλέπεται στο άρθρο 13 παράγραφος 2 και στο άρθρο 14 παράγραφος 2 του κανονισμού (ΕΟΚ) αριθ.  1362/78, η Επιτροπή:  - ειδοποιεί σχετικά το Κράτος Μέλος επί του εδάφους του οποίου θα εκτελεσθεί το ειδικό πρόγραμμα, το οποίο δύναται να λάβει θέση στο θέμα αυτό,  - συμβουλεύεται την αρχή ή τον οργανισμό που είναι επιφορτισμένος με τη διαβίβαση των δικαιολογητικών,  - καλεί τον οργανισμό που είναι υπεύθυνος για την εκτέλεση του ειδικού προγράμματος να ορίσει, δια μέσου της αρχής ή του μεσολαβούντος οργανισμού, τις αιτίες της μη τηρήσεως των προβλεπομένων όρων.   II. Ρόλος του μεσολαβούντος για την πληρωμή οργανισμού   Άρθρο 7  1. Όταν η Επιτροπή έχει διαπιστώσει ότι πληρούνται οι χρηματοδοτικοί άλλοι όροι που τίθενται για το ειδικό πρόγραμμα, προβαίνει στις καταβολές της συνδρομής του Ταμείου προς τον οργανισμό που είναι υπεύθυνος για την εκτέλεση του ειδικού  προγράμματος σύμφωνα με το άρθρο 13 παράγραφος 1 του κανονισμού (ΕΟΚ) αριθ. 1362/78.  2. Ο μεσολαβών οργανισμός καταβάλλει την επιχορήγηση ή το τμήμα αυτής στον υπεύθυνο για την εκτέλεση οργανισμό αμέσως και προσκομίζει στην Επιτροπή την απόδειξη εντός δεκαπέντε ημερών από της καταβολής.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, την 1η Δεκεμβρίου 1980.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 166 της 23.6.1978, σ. 11.      ΠΑΡΑΡΤΗΜΑ I   ΥΠΟΔΕΙΓΜΑ 1 ΠΙΣΤΟΠΟΙΗΤΙΚΟ ΓΙΑ ΤΗΝ ΠΛΗΡΩΜΗ ΤΗΣ ΠΡΩΤΗΣ ΠΡΟΚΑΤΑΒΟΛΗΣ  Ειδικό πρόγραμμα αριθ. ...  Υπεύθυνος οργανισμός (ονομασία και διεύθυνση): ...  ...  Ο ...(1), μεσολαβούσα αρχή επιφορτισμένη με τη διαβίβαση των δικαιολογητικών, σύμφωνα με τις διατάξεις του άρθρου 13 παράγραφος 2 του κανονισμού (ΕΟΚ) αριθ. 1362/78 περί του προγράμματος επιταχύνσεως και καθοδηγήσεως των συλλογικών αρδευτικών έργων στο  Mezzogiorno,  Πιστοποιεί ότι:  1. Οι εργασίες που προβλέπονται στο πρώτο ετήσιο μέρος των εργασιών θα αρχίσουν/έχουν αρχίσει την ... στην προβλεπόμενη γεωγραφική περιοχή- 2. Το ειδικό πρόγραμμα υπέστη/δεν υπέστη τροποποιήσεις εν σχέσει με τα στοιχεία που περιέχονται στον επισυναπτόμενο στην αίτηση συνδρομής φάκελο(2)- 3. Προκαταβολή των ... ιταλικών λιρετών ( ...%) της ενισχύσεως του Κράτους Μέλους για το πρώτο ετήσιο μέρος εργασιών έχει τεθεί στη διάθεση του υπευθύνου οργανισμού την  ...- 4. Ο υπεύθυνος οργανισμός απάντησε δι' επιστολής της ...στις ειδικές προϋποθέσεις του άρθρου ... της αποφάσεως παροχής συνδρομής- 5. Ο υπεύθυνος οργανισμός υποχρεούται στην απόδοση της αιτουμένης προκαταβολής αν οι εργασίες δεν αρχίζουν εντός δώδεκα μηνών από της κοινοποιήσεως της αποφάσεως παροχής συνδρομής ή εντός των τριών μηνών από της καταβολής αυτής της πρώτης προκαταβολής  και αν δεν παρέχονται επαρκείς εγγυήσεις που να αποδεικνύουν την έναρξη των εργασιών στο προσεχές μέλλον ή αν η Επιτροπή δεν θεωρεί επαρκείς τις παρεχόμενες εγγυήσεις(3).  Συνταχθέν στ ..., την ...  Για τη μεσολαβούσα αρχή (υπογραφή)  ΥΠΟΔΕΙΓΜΑ 2 ΠΙΣΤΟΠΟΙΗΤΙΚΟ ΓΙΑ ΤΗΝ ΠΛΗΡΩΜΗ ΑΛΛΩΝ ΕΚΤΟΣ ΤΗΣ ΠΡΩΤΗΣ ΠΡΟΚΑΤΑΒΟΛΩΝ  Ειδικό πρόγραμμα αριθ.: ...  Υπεύθυνος οργανισμός (ονομασία και διεύθυνση): ...  ...  Προκαταβολή αριθ.: ...  Ο ...(4), μεσολαβούσα αρχή επιφορτισμένη με τη διαβίβαση των δικαιολογητικών, σύμφωνα με τις διατάξεις του άρθρου 13 παράγραφος 2 του κανονισμού (ΕΟΚ) αριθ. 1362/78 περί του προγράμματος επιταχύνσεως και καθοδηγήσεως των συλλογικών αρδευτικών έργων στο  Mezzogiorno,  Πιστοποιεί ότι:  1. Οι εργασίες που προβλέπονται από το ειδικό πρόγραμμα έχουν αρχίσει την ... στην προβλεπόμενη τοποθεσία- 2. Η αποτελεσματική εκτέλεση των ετησίων μερών για τα οποία έχει ήδη δοθεί προκαταβολή ανέρχεται σε ...ιταλικές λιρέτες εν σχέσει με τις δαπάνες που προβλέπονται στην αίτηση συνδρομής για τα εν λόγω ετήσια μέρη- οι ποσότητες που πραγματοποιούνται  ορίζονται επακριβώς στο παράρτημα Α(5)- 3 Το ειδικό πρόγραμμα υπέστη/δεν υπέστη τροποποιήσεις εν σχέσει με τα στοιχεία που περιέχονται στον επισυναπτόμενο στην αίτηση συνδρομής φάκελο(6)- 4. Προκαταβολή των ...ιταλ. λιρετών (...%) της προβλεπομένης ενισχύσεως του Κράτους Μέλους για το εν λόγω μέρος στην αίτηση αυτή, έχει τεθεί στη διάθεση του υπεύθυνου οργανισμού την ...- 5. Ο υπεύθυνος οργανισμός υποχρεούται στην απόδοση της αιτουμένης προκαταβολής αν οι εργασίες του εν λόγω μέρους δεν αρχίζουν εντός των τριών μηνών από της καταβολής της αιτουμένης προκαταβολής και αν δεν παρέχονται επαρκείς ενδείξεις που να  αποδεικνύουν την έναρξη των εργασιών στο προσεχές μέλλον ή αν η Επιτροπή δεν θεωρεί επαρκείς τις παρεχόμενες εγγυήσεις(7).  Συνταχθέν στ ..., την ...  Για τη μεσολαβούσα αρχή (υπογραφή)  Παράρτημα Α του πιστοποιητικού για τις άλλες εκτός της πρώτης προκαταβολές  Στάδιο εκτελέσεως των εργασιών που προβλέπονται στα ετήσια μέρη για τα οποία έχουν εισπραχθεί προκαταβολές:   >Μέτρα (8)"> ID="1">Α. Άρδευση α) β) γ) δ)> ID="2">ha> ID="3">ha"> ID="1">Β. Σύμβουλοι> ID="2">αριθμός> ID="3">αριθμός""> Ενδεχομένως: Λεπτομερώς οι αιτίες για τις οποίες οι προβλεπόμενες ποσότητες έχουν υπερσκελισθεί ή έχουν πραγματοποιηθεί τουλάχιστο κατά 80% εν σχέσει με τις προβλέψεις για τα ετήσια μέρη για τα οποία έχουν ήδη εισπραχθεί προκαταβολές.    (1) Ονομασία της μεσολαβούσας αρχής που είναι επιφορτισμένη με τη διαβίβαση των δικαιολογητικών.  (2) Σε περίπτωση σημαντικής τροποποιήσεως η περιγραφή δίδεται στο παράρτημα.  (3) Υποχρέωση επισυναπτομένη σε παράρτημα υπογεγραμμένη από τον υπεύθυνο οργανισμό.  (4) Ονομασία της μεσολαβούσας αρχής που είναι επιφορτισμένη με τη διαβίβαση των δικαιολογητικών.  (5) Καθορίζεται στο παράρτημα ανά τύπο εργασιών. Αυτό το ποσοστό πρέπει να είναι τουλάχιστον 80% για τη λήψη της αιτουμένης προκαταβολής.  (6) Σε περίπτωση συημαντικών τροποποιήσεων, η περιγραφή δίδεται στο παράρτημα.  (7) Υποχρέωση υπογεγραμμένη από τον υπεύθυνο οργανισμό επισυναπτομένη όπως στο παράρτημα III.  (8) Να σημειωθούν για τα αρδευτικά έργα οι πιο αντιπροσωπευτικές υποκατηγορίες για να αποδειχθεί η συμφωνία των εκτελεσθέντων έργων με τις προβλέψεις.     ΠΑΡΑΡΤΗΜΑ II   ΥΠΟΔΕΙΓΜΑ 3 ΠΙΣΤΟΠΟΙΗΤΙΚΟ ΓΙΑ ΤΗΝ ΠΛΗΡΩΜΗ ΤΟΥ ΥΠΟΛΟΙΠΟΥ ΕΝΟΣ Ή ΠΕΡΙΣΣΟΤΕΡΩΝ ΕΤΗΣΙΩΝ ΜΕΡΩΝ ΕΡΓΑΣΙΩΝ  Ειδικό πρόγραμμα αριθ.: ...  Υπεύθυνος οργανισμός (ονομασία και διεύθυνση): ...  Ο ...(1), μεσολαβούσα αρχή επιφορτισμένη με τη διαβίβαση των δικαιολογητικών σύμφωνα με τις διατάξεις του άρθρου 13 παράγραφος 2 του κανονισμού (ΕΟΚ) αριθ. 1362/78 περί του προγράμματος επιταχύνσεως και καθοδηγήσεως των συλλογικών αρδευτικών έργων στο  Mezzogiorno,  Πιστοποιεί ότι:  1. Τα δικαιολογητικά που αναφέρονται στην περιγραφική κατάσταση που υποβάλλεται στην Επιτροπή σύμφωνα με τις διατάξεις του άρθρου 1 του κανονισμού (ΕΟΚ) αριθ. 3135/80, έχουν ελεγχθεί- 2. Οι προβλεπόμενες από το ειδικό πρόγραμμα εργασίες έχουν αρχίσει την ... στην προβλεπόμενη περιοχή- 3. Η εκτέλεση (του πρώτου των δύο των τριών των τεσσάρων πρώτων μερών) (του συνόλου) του ειδικού προγράμματος, περατώθηκε την ... το ποσό των πραγματοποιουμένων δαπάνων ανέρχεται σε ... εκ των οποίων ... έχουν καταβληθεί από τον υπεύθυνο οργανισμό- 4. Το ποσό των ανωτέρω αναφερομένων δαπανών διανέμεται μεταξύ των διαφόρων τύπων ενεργειών όπως καθορίζεται στον κατάλογο των λογιστικών εγγράφων που επισυνάπτεται στο παράρτημα Α- συγκριτικός πίνακας των προβλεπομένων ποσοτήτων και αυτών που έχουν  πραγματοποιηθεί επισυνάπτεται στο παράρτημα Β(2)- 5. Έχει διαπιστωθεί επιτόπου από ... ότι οι εκτελούμενες εργασίες είναι σύμφωνες με αυτές που καθορίζονται στον επισυναπτόμενο στην αίτηση συνδρομής φάκελο και που περιγράφονται στην απόφαση της Επιτροπής (εκτός αυτών που αναφέρονται στους ακολούθους  τύπους εργασιών ...), διασαφηνίσεις ως προς το θέμα αυτό δίδονται στο παράρτημα II- 6. Το απολήψιμο ποσό του φόρου προστιθέμενης αξίας, που περιλαμβάνεται στις δηλούμενες δαπάνες, ανέρχεται σε ...- 7. Τα δικαιολογητικά τηρούνται στην ...  Συνταχθέν στ ..., την ...  Για τη μεσολαβούσα αρχή (υπογραφή)  Παράρτημα Α του πιστοποιητικού για την πληρωμή των υπολοίπων  Αριθμητικός κατάλογος των λογιστικών εγγράφων (Περίοδος από ...μέχρι ...)  >(3)(4)(5)"> ID="1">Α. Άρδευση"> ID="1">α)"> ID="1">Επί μέρους σύνολο"> ID="1">β)"> ID="1">Επί μέρους σύνολο"> ID="1">γ)"> ID="1">Επί μέρους σύνολο"> ID="1">δ)"> ID="1">Επί μέρους σύνολο"> ID="1">Γενικό Σύνολο Α"> ID="1">Β. Σύμβουλοι">  ID="1">Γενικό Σύνολο Β"> ID="1">Σύνολο Α + Β"">  Παράρτημα Β του πιστοποιητικού για την πληρωμή των υπολοίπων    Συγκριτικός πίνακας  >(6)"> ID="1">Α. Άρδευση α) β) γ) δ)> ID="2">ha> ID="4">ha"> ID="1">Β. Σύμβουλοι> ID="2">αριθμός> ID="3">αριθμός "">   (1) Ονομασία της μεσολαβούσας αρχής.  (2) Σε περίπτωση που η συνδρομή διανέμεται μεταξύ περισσοτέρων υποπρογραμμάτων, ο κατάλογος των λογιστικών εγγράφων και ο συγκριτικός πίνακας πρέπει να συντάσσονται χωριστά για κάθε υποπρόγραμμα.  (3) Αναγράφονται όλα τα έγγραφα, συμπεριλαμβανομένων και αυτών που αναφέρονται σε μη οριζόμενες δαπάνες κατά το μέτρο που αποτελούν μέρος του σχεδίου. (4) Για τις ημερομηνίες που προηγούνται της θέσεως σε ισχύ του κανονισμού (ΕΟΚ) αριθ. 1362 78, σημειώνονται οι αιτίες των προβλεπομένων δαπανών. (5) Ημερομηνίες της πραγματοποιηθείσης πληρωμής και όχι λήξη προθεσμίας συναλλαγματικής.(6) Σημειώνονται για τα αρδευτικά έργα οι πιο αντιπροσωπευτικές υποκατηγορίες για να αποδειχθεί η συμφωνία των εκτελεσθέντων με τις προβλέψεις.